Puu on materiaalina tyylikäs ja ajaton. Se on myös melko kestävä materiaali, mutta jokseenkin säälle herkkä, ja vaatii oikeanlaista hoitoa ja suojausta. Puun käsittely antaa suojaa ja tekee puusta pitkäkestoisen ja ekologisen vaihtoehdon. Puun käsittelyssä tulee käyttää aina samaa ainetta, jolla se on aiemminkin käsitelty, eli öljytylle pinnalle öljyä, lakatulle lakkaa jne. Säilytä puisia kesäkalusteita talvella kuivassa ja viileässä, jotta ne eivät kuivu ja halkeile. Maalattu pinta suojaa puuta sään vaihtelulta ja kulumiselta. Myös maalattua pintaa tulee suojata, hoitaa ja huoltaa aika-ajoin. Aurinko ja sääolosuhteet voivat haalistaa väriä ajan saatossa. Riippuen siitä, kuinka hyvin kalustetta pitää suojattuna ja puhtaana, voi se vaatia huoltomaalauksen myöhemmin. Varmista talvisäilöön tuotetta siirtäessä, että kalusteet ovat kuivia ja säilytyksessä pääsee ilma kiertämään kalusteen ja suojan välissä.